Die kiekies sal onder meer te sien wees by die jaarlikse gala-funksie van die Suid-Afrikaanse Huis in Amsterdam gedurende Januarie 2009.
“Die boek onder bespreking is in ’n sin ’n uitvloeisel van die tydskrif, geskryf en gefotografeer deur Annalize Mouton met dieselfde sin vir die geskiedenis, kultuur en karma van Stanford en omgewing,” skryf Kerneels Breytenbach onlangs. “Die somtotaal is ’n uiters boeiende en indrukwekkende greep in die tyd. ’n Portret, in die volste sin van die woord, van ’n dorp en sy mense binne die jaar wat dié dorp 150 geword het.”
Dis ‘n bevredigende ervaring vir enige fotograaf – veral as jy 50 000 foto’s in vyf maande geneem het en toe die allerbestes uitgesoek het vir die wêreld om te sien.